ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Ιανουαρίου 1984

που τροποποιεί την απόφαση 83/296/ΕΟΚ περί παροχής αδείας στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου

(84/50/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/404/ΕΟΚ του Συμβουλίου της 14ης Ιουνίου 1966 περί της εμπορίας του δασικού πολλαπλασιαστικού υλικού (1), όπως τροποποιήθηκε τελευταία από την οδηγία 74/410/ΕΟΚ (2), και ιδίως το άρθρο 15 παράγραφος 1,

τις αιτήσεις που υπέβαλαν η Ομοσπονδιακή Δημοκρατία της Γερμανίας και το Βασίλειο της Δανίας,

Εκτιμώντας:

ότι, σε όλα τα κράτη μέλη, η παραγωγή πολλαπλασιαστικού υλικού των ειδών δασικών φυτών είναι προς το παρόν ελλειμματική και, ως εκ τούτου, ο εφοδιασμός τους με πολλαπλασιαστικό υλικό που να ανταποκρίνεται στις απαιτήσεις της οδηγίας 66/404/ΕΟΚ δεν είναι δυνατόν να πραγματοποιηθεί·

ότι οι τρίτες χώρες δεν είναι σε θέση να παρέχουν επαρκείς ποσότητες πολλαπλασιαστικού υλικού των εν λόγω ειδών, το οποίο να παρέχει τις ίδιες εγγυήσεις με το πολλαπλασιαστικό υλικό που παράγεται στην Κοινότητα και το οποίο να ανταποκρίνεται στις διατάξεις της οδηγίας 66/404/ΕΟΚ·

ότι, με την απόφαση 83/296/ΕΟΚ (3), η Επιτροπή έδωσε την άδεια στα κράτη μέλη να επιτρέψουν προσωρινά την εμπορία δασικού πολλαπλασιαστικού υλικού με μειωμένες απαιτήσεις·

ότι είναι πλέον φανερό ότι ό,τι αναφέρεται σε σχέση με το είδος «Quercus borealis Michx», στην περίπτωση της Δανίας, θα πρέπει πράγματι να εφαρμοστεί στο είδος «Quercus sessiliflora Sal.»·

ότι, για να καλυφθούν πλήρως οι ανάγκες των δύο κρατών που αναφέρθηκαν παραπάνω, ενδείκνυται να αυξηθούν οι επιτρεπόμενες ποσότητες για τα είδη «Quercus pendunculata Ehrh.» και «Quercus sessiliflora Sal.», αντιστοίχως·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 83/296/ΕΟΚ τροποποιείται ως εξής:

- στη στήλη «Quercus pendunculata Ehrh.», η ποσότητα «15 000 χγρ», στη σειρά «D», αντικαθίσταται από την ποσότητα «25 000 χγρ »,

- στη στήλη «Quercus borealis Michx», διαγράφονται οι λέξεις που αντιστοιχούν στη σειρά «DK»,

- στη στήλη «Quercus sessiliflora Sal.», οι λέξεις «22 000 χγρ » και «Ν (Zone F-O)» παρεμβάλλονται στη σειρά «DK».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Ιανουαρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 125 της 11. 7. 1966, σ. 2326/66.

(2) ΕΕ αριθ. L 103 της 25. 4. 1979, σ. 19.

(3) ΕΕ αριθ. L 157 της 15. 6. 1983, σ. 29.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Δεκεμβρίου 1983

περί χορηγήσεως αδείας στην Ιταλική Δημοκρατία να παρατείνει την ενδοκοινοτική επιτήρηση όσον αφορά τις εισαγωγές μπανανών καταγωγής ορισμένων τρίτων χωρών οι οποίες τίθενται σε ελεύθερη κυκλοφορία στα άλλα κράτη μέλη

(Το κείμενο στην ιταλική γλώσσα είναι το μόνο αυθεντικό)

(84/22/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115,

Εκτιμώντας:

ότι η Επιτροπή, με την απόφαση 83/133/ΕΟΚ (1), εξουσιοδότησε την Ιταλική Δημοκρατία να προβεί σε ενδοκοινοτική επιτήρηση μέχρι τις 31 Δεκεμβρίου 1983 όσον αφορά τις εισαγωγές μπανανών που αντιστοιχούν στη διάκριση 08.01 Β του Κοινού Δασμολογίου, καταγωγής ορισμένων τρίτων χωρών εκτός των κρατών ΑΚΕ (2), και οι οποίες τίθενται σε ελεύθερη κυκλοφορία στα άλλα κράτη μέλη·

ότι, στις 6 Δεκεμβρίου 1983, η ιταλική κυβέρνηση υπέβαλε αίτηση στην Επιτροπή για εξουσιοδότηση να συνεχίσει την επιτήρηση μέχρι τις 31 Δεκεμβρίου 1984·

ότι οι συνθήκες που οδήγησαν την Επιτροπή στην υιοθέτηση της αποφάσεως 83/133/ΕΟΚ εξακολουθούν να υφίστανται, ειδικά η ανάγκη εξασφαλίσεως της αποτελεσματικότητας των μέτρων εμπορικής πολιτικής τα οποία η Ιταλική Δημοκρατία πρέπει να εκτελέσει όσον αφορά τις εισαγωγές μπανανών καταγωγής ορισμένων τρίτων χωρών, εκτός των κρατών ΑΚΕ, για να εκπληρώσει τις προϋποθέσεις του πρωτοκόλλου 4 της συνθήκης της Λομέ·

ότι, υπ' αυτές τις συνθήκες, θα πρέπει να δοθεί εξουσιοδότηση στην Ιταλική Δημοκρατία να συνεχίσει την ενδοκοινοτική επιτήρηση των εισαγωγών των εν λόγω προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η περίοδος ισχύος της αποφάσεως 83/133/ΕΟΚ παρατείνεται με την παρούσα απόφαση μέχρι τις 31 Δεκεμβρίου 1984.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 22 Δεκεμβρίου 1983.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 91 της 9. 4. 1983, σ. 37.

(2) Βολιβία, Καναδάς, Κολομβία, Κόστα Ρίκα, Κούβα, Δομινικανή Δημοκρατία, Εκουαντόρ, Ελ Σαλβαντόρ, Γουατεμάλα, Νικαράγουα, Παναμάς, Φιλιππίνες, Ηνωμένες Πολιτείες, Βενεζουέλα, Ταϊτή, Ονδούρα, Μεξικό.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 23ης Ιανουαρίου 1984

για την προσωρινή εφαρμογή του καθεστώτος που προβλέπεται από την απόφαση 80/1186/ΕΟΚ περί συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα, στο κράτος του Αγίου Χριστοφόρου και Νέβις

(84/35/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 142 παράγραφος 2 δεύτερο εδάφιο,

την πρόταση της Επιτροπής,

Εκτιμώντας:

ότι, δυνάμει του άρθρου 142 παράγραφος 2 δεύτερο εδάφιο της απόφασης 80/1186/ΕΟΚ, το καθεστώς που προβλέπεται από αυτή την απόφαση είναι δυνατόν να εξακολουθήσει να ισχύει προσωρινά, υπό τις προϋποθέσεις που καθορίζονται από το Συμβούλιο, στις χώρες και εδάφη που καθίστανται ανεξάρτητα·

ότι το Σαιντ Κιττς-Νέβις που αναφέρεται στο παράρτημα Ι της εν λόγω απόφασης, κηρύχθηκε ανεξάρτητο κράτος στις 19 Σεπτεμβρίου 1983 με την ονομασία «Άγιος Χριστόφορος και Νέβις»·

ότι πρέπει να ληφθεί απόφαση για τη συνέχιση της προσωρινής εφαρμογής του καθεστώτος που προβλέπεται από την εν λόγω απόφαση στο κράτος αυτό·

ότι η δεύτερη σύμβαση ΑΚΕ-ΕΟΚ είναι ανοικτή, σύμφωνα με τη διαδικασία που προβλέπεται στο άρθρο 185, στην προσχώρηση χώρας ή εδάφους το οποίο αναφέρεται στο τέταρτο μέρος της συνθήκης και καθίσταται ανεξάρτητο· ότι η προσχώρηση αυτή μπορεί να πραγματοποιηθεί μόνο ύστερα από αίτηση του ενδιαφερόμενου κράτους και την έγκρισή της από το Συμβούλιο υπουργών ΑΚΕ-ΕΟΚ·

ότι το κράτος του Αγίου Χριστοφόρου και Νέβις υπέβαλε αίτηση προσχώρησης στη δεύτερη σύμβαση ΑΚΕ-ΕΟΚ,

ΑΠΟΦΑΣΙΖΕΙ:

Άρθρο 1

Το καθεστώς που προβλέπεται από την απόφαση 80/1186/ΕΟΚ ισχύει στο κράτος του Αγίου Χριστοφόρου και Νέβις μέχρι την προσχώρησή του στη δεύτερη σύμβαση ΑΚΕ-ΕΟΚ.

Άρθρο 2

Ζητήματα σχετικά με την εφαρμογή της απόφασης 80/1186/ΕΟΚ στο κράτος του Αγίου Χριστοφόρου και Νέβις αντιμετωπίζονται, αν παραστεί ανάγκη, με απευθείας επαφές μεταξύ των αρμοδίων αρχών του κράτους αυτού και της Κοινότητας.

Άρθρο 3

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 19 Σεπτεμβρίου 1983.

Βρυξέλλες, 23 Ιανουαρίου 1984.

Για το Συμβούλιο

Ο Πρόεδρος

C. CHEYSSON

(1) ΕΕ αριθ. L 361 της 31. 12. 1980, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Απριλίου 1983

για τον έλεγχο της εφαρμογής των εθνικών σχεδίων για την εξάλειψη της κλασικής πανώλης των χοίρων

(83/222/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), και ιδίως το άρθρο 5,

την απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως για την εξάλειψη της κλασικής πανώλης των χοίρων (2), και ιδίως το άρθρο 5 παράγραφος 4,

Εκτιμώντας:

ότι το Συμβούλιο θέσπισε με την οδηγία 80/1095/ΕΟΚ και την απόφαση 80/1096/ΕΟΚ κοινή δράση για την εξάλειψη της κλασικής πανώλης των χοίρων για να βελτιωθεί η κατάσταση της υγείας των ζώων στην Κοινότητα και να διευκολυνθούν οι εμπορικές συναλλαγές ·

ότι το άρθρο 5 της οδηγίας 80/1095/ΕΟΚ και το άρθρο 5 παράγραφος 4 της απόφασης 80/1096/ΕΟΚ προβλέπουν τακτικούς επιτόπιους ελέγχους για να εξακριβωθεί, από κτηνιατρική άποψη, αν εφαρμόζονται τα εθνικά προγράμματα εξάλειψης· ότι για να εφαρμοστούν οι διατάξεις αυτές πρέπει να θεσπιστεί διαδικασία για τη διεξαγωγή των ελέγχων αυτών· ότι η Μόνιμη Κτηνιατρική Επιτροπή πρέπει να πληροφορείται τα αποτελέσματα των επιτόπιων ελέγχων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σε κάθε ενδιαφερόμενο Κράτος μέλος διεξάγονται επιτόπιοι έλεγχοι για να εξακριβωθεί, από κτηνιατρική άποψη, αν εφαρμόζονται τα εθνικά σχέδια για την εξάλειψη της κλασικής πανώλης των χοίρων, την πρώτη φορά πριν από την 1η Ιουλίου 1983 και κατόπιν κάθε χρόνο κατά την περίοδο της κοινής δράσης.

Άρθρο 2

1. Σε κάθε περίπτωση, η Επιτροπή ορίζει τους εμπειρογνώμονες που θα είναι υπεύθυνοι για τη διεξαγωγή των επιτόπιων ελέγχων που αναφέρονται στο άρθρο 1.

2. Τα Κράτη μέλη ενημερώνονται 30 ημέρες πριν για τους επιτόπιους ελέγχους, έτσι ώστε να μπορούν να παράσχουν την απαραίτητη βοήθεια όπως ορίζει το άρθρο 5 της οδηγίας 80/1095/ΕΟΚ και το άρθρο 5 παράγραφος 4 της απόφασης 80/1096/ΕΟΚ.

3. Για τη διεξαγωγή των επιτόπιων ελέγχων, οι εμπειρογνώμονες επισκέπτονται τις κεντρικές ή περιφερειακές αρχές που είναι υπεύθυνες για την εφαρμογή των σχεδίων εξάλειψης. Μπορούν επίσης να επισκεφθούν, όπως απαιτείται, κατόπιν αιτήσεώς τους, εκτροφές, σφαγεία, εργοστάσια κτηναλεύρων, εργαστήρια ή άλλα σχετικά μέρη ή οικήματα.

Άρθρο 3

Οι εκθέσεις που θα συνταχθούν μετά από τους επιτόπιους ελέγχους που αναφέρονται στο άρθρο 1 ανακοινώνονται στη Μόνιμη Κτηνιατρική Επιτροπή.

Άρθρο 4

Η απόφαση αυτή απευθύνεται στα Κράτη μέλη.

Έγινε στις Βρυξέλλες, στις 22 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 325 της 1. 12. 1980, σ. 5.
Αριθ.L375/18 ΕπίσημηΕφημερίδατωνΕυρωπαϊκώνΚοινοτήτων 31.12.83
ΑΠΟΦΑΣΗΤΗΣΕΠΙΤΡΟΠΗΣ
της20ήςΔεκεμβρίου1983
περίκαθορισμούτωνανώτατωνποσώνγιατηνκατανομήτουδιαγωνισμούπουάρχισεβάσει
τουκανονισμού(ΕΟΚ)αριθ.3119/83σχετικήμετηχορήγησηδιαφόρωνπαρτίδωναποκορυ­
φωμένουγάλακτοςσεσκόνηωςεπισιτιστικήβοήθεια
(83/660/EOK)
ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
Αρθρο1
Ταανώταταποσάπου3αληφθούνυπόψηγιατηνκατα­
νομήτουδιαγωνισμού ,οοποίοςαναφέρεταιστονκανο­
νισμό(ΕΟΚ)αριθ.3119/83,καθορίζονταιωςεξής:
—ΠαρτίδαΔ:
—ΠαρτίδαΛ:
—ΠαρτίδαΝ:
—ΠαρτίδαΠ:
—ΠαρτίδαΑΕ:
—ΠαρτίδαΑΟ:
—ΠαρτίδαΑΠ:1113816ΕCU(Β),
847613ΕCU(Β),
922176ΕCU(Β),
382111ΕCU(ΙRL),
1139460ΕCU(Β),
1304922ΕCU(Β),
848793ΕCU(D),
850170ΕCU(D),
853414ΕCU(D),
855381ΕCU(D).ΗΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας,
τονκανονισμό(ΕΟΚ)αριθ.804/68τουΣυμβουλίουτης
27ηςΙουνίου1968περίκοινήςοργανώσεωςαγοράςστον
τομέατουγάλακτοςκαιτωνγαλακτοκομικών προϊό­
ντων(1),όπωςτροποποιήθηκε τελευταίααπότονκανονι­
σμό(ΕΟΚ)αριθ.1600/83(2),καιιδίωςτοάρθρο7παρά­
γραφος5,
Εκτιμώντας :
ότι,σύμφωναμετονκανονισμό(ΕΟΚ)αριθ.3119/83της
Επιτροπήςτης31ηςΟκτωβρίου1983περίχορηγήσεως
διαφόρωνπαρτίδωναποκορυφωμένου γάλακτοςσε
σκόνηωςεπισιτιστικήβοήθεια(3),τέθηκεσεδιαγω­
νισμόηπρομήθεια5250τόνωναποκορυφωμένου γάλα­
κτοςσεσκόνηπουπροορίζεταιγιαορισμένεςτρίτες
χώρεςκαιδικαιούχουςοργανισμούς ·
ότιτοάρθρο13παράγραφος 1τουκανονισμού (ΕΟΚ)
αριθ.1354/83τηςΕπιτροπήςτης17ηςΜαΐου1983γιατις
γενικέςλεπτομέρειεςτηςδιακίνησηςκαιτηςχορήγησης
αποκορυφωμένου γάλακτοςσεσκόνη,βουτύρουκαι
βουτυρελαίουστοπλαίσιοτηςεπισιτιστικήςβοήθειας(4),
όπωςτροποποιήθηκε τελευταίααπότονκανονισμό
(ΕΟΚ)αριθ.1886/83(5),προβλέπειότι,λαμβανομένων
υπόψητωνπροσφορώνπουελήφθησαν,καθορίζεταιγια
κάθεπαρτίδαήτμήμαπαρτίδας,τηςπερίπτωσηςπου
αναφέρεταιστοάρθρο11παράγραφος 3τρίτοεδάφιο,
έναανώτατοποσόήαποφασίζεταιναμηδοθείσυνέχεια
στοδιαγωνισμό ·
ότι,λόγωτωνλαμβανομένων προσφορών ,πρέπεινα
καθοριστούνταανώταταποσάσταόριαπουαναφέρο­
νταιπαρακάτω
ότιταμέτραπουπροβλέπονταιστηνπαρούσααπόφαση
είναισύμφωναμετηγνώμητηςΕπιτροπήςΔιαχείρισης
ΓάλακτοςκαιΓαλακτοκομικών Προϊόντων,ΌσοναφοράτιςπαρτίδεςΖκαιΡ,δενσυνεχίζεταιο
διαγωνισμός .
Αρθρο2
Ηπαρούσααπόφασηαπευθύνεταιστακράτημέλη.
Βρυξέλλες20Δεκεμβρίου1983.
ΓιατηνΕπιτροπή
PoulDΑLSΑGΕR
ΜέλοςτηςΕπιτροπής
(')ΕΕαριθ.L148της28.6.1968,σ.13.
(2)ΕΕαριθ.L163της22.6.1983,σ.56.
(3)ΕΕαρι8.L306της8.11.1983,α7.
ΗΕΕαρι9.L142της1.6.1983,σ.1.
(5)ΕΕαρι9.L187της12.7.1983,σ.29.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Νοεμβρίου 1983

για την έγκριση προγράμματος σχετικά με τον τομέα των υποπροϊόντων σφαγίων του Land Ρηνανίας-Παλατινάτου σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(83/598/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,

Εκτιμώντας:

ότι, στις 19 Αυγούστου 1982, η κυβέρνηση της Ομοσπονδιακής Δημοκρατίας της Γερμανίας ανακοίνωσε το πρόγραμμα σχετικά με τον τομέα των υποπροϊόντων σφαγίων του Land Ρηνανίας-Παλατινάτου, και έδωσε συμπληρωματικά στοιχεία την 1η Φεβρουαρίου 1983·

ότι στόχος του εν λόγω προγράμματος είναι η επέκταση και η δημιουργία δυνατοτήτων μεταποίησης των υποπροϊόντων σφαγίων σε πρωτεϊνούχες τροφές υψηλής θρεπτικής αξίας, καθώς και η αύξηση της απόδοσης των παραγωγών· ότι αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι το πρόγραμμα περιλαμβάνει, σε ικανοποιητικό βαθμό, στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που αναφέρθηκαν στο άρθρο 1 του εν λόγω κανονισμού είναι δυνατόν να επιτευχθούν στο σχετικό τομέα· ότι η καθορισμένη προθεσμία για την έναρξη εφαρμογής του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι παραμένει εκκρεμές το ερώτημα υπό ποιες συνθήκες θα συνεχιστεί η κοινή δράση που θεσπίστηκε με τον κανονισμό (ΕΟΚ) αριθ. 355/77 μετά τη λήξη της προθεσμίας που καθορίζει το άρθρο 16 παράγραφος 1 του εν λόγω κανονισμού· ότι πρέπει, συνεπώς, να περιορισθεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνεται το πρόγραμμα σχετικά με τον τομέα των υποπροϊόντων σφαγίων του Land Ρηνανίας-Παλατινάτου, που ανακοινώθηκε στις 19 Αυγούστου 1982 και συμπληρώθηκε την 1η Φεβρουαρίου 1983 από την κυβέρνηση της Ομοσπονδιακής Δημοκρατίας της Γερμανίας, σύμφωνα με τον κανονισμό (ΕΟΚ) αριθ. 355/77.

2. Η έγκριση του προγράμματος αφορά μόνο τα σχέδια που υποβάλλονται πριν από την 1η Μαΐου 1984.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 29 Νοεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 332 της 27. 11. 1982, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Οκτωβρίου 1983

περί διαπιστώσεως ότι η εισαγωγή της συσκευής με την ονομασία «PAR - Lock-in Amplifier, model 5202, with fast time constant option, model 5202/90» δύναται να πραγματοποιηθεί ατελώς ως προς τους δασμούς του Κοινού Δασμολογίου

(83/509/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η βελγική κυβέρνηση, με επιστολή της στις 6 Απριλίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθοριστεί αν η συσκευή με την ονομασία «PAR - Lock-in Amplifier, model 5202, with fast time constant option, model 5202/90», που παραγγέλθηκε στις 5 Απριλίου 1982 και προορίζεται να χρησιμοποιηθεί για την έρευνα σε συνδυασμό με φασματοσκόπηση πικο-δευτερολέπτη για στερεές ύλες, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 23 Σεπτεμβρίου 1983, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ενισχυτής·

ότι τα αντικειμενικά τεχνικά χαρακτηριστικά της, όπως η απάντηση στη συχνότητα, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί επιστημονική συσκευή·

ότι, βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «PAR - Lock-in Amplifier, model 5202, with fast time constant option, model 5202/90», που αποτελεί το αντικείμενο της αιτήσεως, στις 6 Απριλίου 1983, της βελγικής κυβερνήσεως, δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Οκτωβρίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 1ης Σεπτεμβρίου 1983

περί διαπιστώσεως ότι η εισαγωγή της συσκευής με την ονομασία «Dionex - Stopped-flow Spectrophotometer, model D-110, with accessories» δύναται να πραγματοποιηθεί ατελώς ως προς τους δασμούς του Κοινού Δασμολογίου

(83/456/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η ιταλική κυβέρνηση, με επιστολή της της 7ης Μαρτίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθοριστεί αν η συσκευή με την ονομασία «Dionex - Stopped-flow Spectrophotmeter, model D-110, with accessories», που παραγγέλθηκε στις 28 Νοεμβρίου 1979 και προορίζεται να χρησιμοποιηθεί για τη μελέτη των μηχανισμών αντιδράσεως των συμπλόκων των μεταβατικών μετάλλων, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε, στις 6 Ιουλίου 1983, στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·

ότι από την εξέταση αυτή συνάγεται ότι η εν λόγω συσκευή είναι ένα φασματοφωτόμετρο·

ότι τα αντικειμενικά τεχνικά χαρακτηριστικά της, όπως η ευαισθησία καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Dionex - Stopped-flow Spectrophotometer, model D-110, with accessories», που αποτελεί το αντικείμενο της αιτήσεως της 7ης Μαρτίου 1983 της ιταλικής κυβερνήσεως, δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Βρυξέλλες, 1η Σεπτεμβρίου 1983.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιουλίου 1983

σχετικά με έγκριση για τροποποίηση του προγράμματος-πλαισίου σύμφωνα με τον κανονισμό (ΕΟΚ) αριθ. 1362/78 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(83/407/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1362/78 του Συμβουλίου της 19ης Ιουνίου 1978 σχετικά με το πρόγραμμα για την επιτάχυνση και τον προσανατολισμό των συλλογικών αρδευτικών δραστηριοτήτων στον Mezzogiorno (1), και ιδίως το άρθρο 5,

Εκτιμώντας:

ότι η ιταλική κυβέρνηση ανακοίνωσε στις 25 Μαρτίου 1983 τροποποίηση του προγράμματος-πλαισίου για την επιτάχυνση και τον προσανατολισμό των συλλογικών αρδευτικών δραστηριοτήτων στον Mezzogiorno, που είχε εγκριθεί με την απόφαση 79/1057/ΕΟΚ της Επιτροπής της 29ης Νοεμβρίου 1979 (2)·

ότι η τροποποίηση αφορά την αντικατάσταση 80 000 εκταρίων που προβλέπονταν στο πρόγραμμα-πλαίσιο, για τα οποία δεν μπόρεσαν να εκτελεστούν τα δημόσια έργα ύδρευσης όπως προβλεπόταν, με 80 000 εκτάρια, για τα οποία μπόρεσαν να εκτελεστούν τα έργα ύδρευσης·

ότι η τροποποίηση αυτή είναι σύμφωνη με τους σκοπούς και τους όρους του κανονισμού (ΕΟΚ) αριθ. 1362/78·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση του προγράμματος-πλαισίου για την επιτάχυνση και τον προσανατολισμό των συλλογικών αρδευτικών δραστηριοτήτων στον Mezzogiorno, που ανακοίνωσε η ιταλική κυβέρνηση στις 25 Μαρτίου 1983 σύμφωνα με τον κανονισμό (ΕΟΚ) αριθ. 1362/78.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 29 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 166 της 23. 6. 1978, σ. 11.

(2) ΕΕ αριθ. L 322 της 18. 12. 1979, σ. 30.